CELEX: 62011TN0316
Language: mt
Date: 2011-06-17 00:00:00
Title: Kawża T-316/11: Rikors ippreżentat fis- 17 ta’ Ġunju 2011 — Kadio Morokro vs Il-Kunsill

30.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 226/30
            
         Rikors ippreżentat fis-17 ta’ Ġunju 2011 — Kadio Morokro vs Il-Kunsill
   (Kawża T-316/11)
   2011/C 226/59
   Lingwa tal-kawża: il-Franċiż
   
      Partijiet
   
   
      Rikorrent: Mathieu Kadio Morokro (Cocody, Côte d’Ivoire) (rappreżentant: S. Le Damany, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tiddikjara l-annullament tad-Deċiżjoni tal-Kunsill 2011/221/PESK, tas-6 ta’ April 2011 (1), u tar-Regolament tal-Kunsill (UE) Nru 330/2011, tas-6 ta’ April 2011 (2), sa fejn dawn jikkonċernaw lir-rikorrent,
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka motiv wieħed ibbażat fuq il-ksur tal-obbligu ta’ motivazzjoni sa fejn id-deċiżjoni u r-regolament ikkontestati jiksru l-Artikolu 296 TFUE li jistipula li l-atti legali tal-istituzzjonijiet tal-Unjoni Ewropea għandhom ikunu mmotivati. Minn naħa, ir-rikorrent isostni li l-motivi ma jippermettux li wieħed jifhem ir-raġunijiet li għalihom ir-rikorrent tniżżel fil-lista tal-persuni, li tidher fl-Anness tad-Deċiżjoni u tar-regolament, kontra liema ttieħdu ċerti miżuri restrittivi, u min-naħa l-oħra, li dan in-nuqqas ta’ motivazzjoni jċaħħad lir-rikorrent mill-possibbiltà li jikkontesta b’mod utli l-miżuri restrittivi li ġew imposti fuqu.
   
      (1)  Deċiżjoni tal-Kunsill 2011/221/PESK, tas-6 ta’ April 2011, li temenda d-Deċiżjoni 2010/656/PESK li ġġedded il-miżuri restrittivi kontra l-Côte d’Ivoire (ĠU L 93, p. 20).
   
      (2)  Regolament tal-Kunsill (UE) Nru 330/2011, tas-6 ta’ April 2011, li jemenda r-Regolament (KE) Nru 560/2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Côte d’Ivoire (ĠU L 93, p. 10).